Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Томислав Цветковски со службена легитимација број 28-0004 и Соња Налбанти-Димоска со службена легитимација број 28-0009 изврши редовен инспекциски надзор над субјектот на инспекциски надзор ЈУ Меѓуопштински Центар за социјална работа Тетово, со седиште на ул. ,,121,, број 2, Тетово застапуван од В.Д. Директорот Марија Исаевска Ристевска и со Записник ИП1 број 16- 254 од 18.05.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020 и 163/2021, 294/2021, 99/2022, 236/2022 и 65/2023) го донесе следното:

**Р Е Ш Е Н И Е**

Се наредува на Марија Исаевска Ристевска, В.Д. Директор на ЈУ Меѓуопштински Центар за социјална работа Тетово (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

1. Стручниот работник во Центарот, во обезбедување на услугата на лична асистенција најмалку еднаш месечно да одржува заеднички средби со корисникот, личниот асистент, координаторот и други релевантни лица, заради следење на реализацијата на индивидуалниот план и активности предвидени во Листата на активности за остварување на услугата лична асистенција, согласно член 106 од Законот и член 17 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019).

**Рокот за извршување на изречената инспекциска мерка изнесува 30 дена од** **денот на добивање на решението и постојано.**

**2.** Стручниот работник во Центарот, во постапката за остварување на услугата лична асистенција да обезбедува доказ дека корисникот на услугата лична асистенција нема склучено договор за доживотна издршка, односно покренал постапка за раскинување на склучен договор за доживотна издршка согласно член 106 од Законот и член 3 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019).

**Рокот за извршување на изречената инспекциска мерка изнесува 30 дена од денот на добивање на решението и постојано.**

3. Стручниот работник во Центарот, по започнување на давањето на услугата на лична асистенција во периодот на взаемно прилагодување помеѓу корисникот и личниот асистент кој трае најмногу 30 дена, да врши задолжителен увид во домот на корисникот во тој период и да составува записник од увид, согласно член 106 од Законот и член 16 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019).

**Рокот за извршување на изречената инспекциска мерка е од денот на добивање на решението и постојано.**

4. Стручниот работник во Центарот, во постапката за остварување на услугата лична асистенција во целост да го пополнува образецот со податоци за статусот и потребите на барателот за лична асистнција, согласно член 106 од Законот и член 11 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019).

**Рокот за извршување на изречената инспекциска мерка е од денот на добивање на решението и постојано.**

5. Раководното или друго овластено лице во установата за социјална заштита, е должен веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки , согласно член 334 став 4 од Законот.

Жалбата изјавена против ова решение, не го задржува неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Томислав Цветковски со службена легитимација број 28-0004 и Соња Налбанти-Димоска со службена легитимација број 28-0009 изврши редовен инспекциски надзор над субјектот на инспекциски надзор ЈУ Меѓуопштински Центар за социјална работа Тетово, со седиште на ул. ,,121,, број 2, Тетово, застапуван од В.Д. Директорот Марија Исаевска Ристевска и состави Записник ИП1 број 16-254 од 18.05.2023 година, во кој се констатирани недостатоци и неправилности во предметите за остварување и користење на услугата лична асистенција.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-254 на 18.05.2023 година.

Инспектори за социјална заштита:

Томислав Цветковски

Соња Налбанти-Димоска